Diari Oficial de la Generalitat Valenciana


Sumari del DOGV 9642, del 18-07-2023 (2023/7469)

RESOLUCIÓ de 23 de juny de 2023, de la Conselleria d'Educació, Cultura i Esport, per la qual s'actualitza l'autorització del centre docent estranger Imagine Montessori School, de Paterna.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9642

Data del DOGV
:   18-07-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/7469


Data del document
:   23-06-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 23 de juny de 2023, de la Conselleria d'Educació, Cultura i Esport, per la qual s'actualitza l'autorització del centre docent estranger Imagine Montessori School, de Paterna. [2023/7469]  
Antecedents de fet  
Primer. Mitjançant la Resolució de 28 de juliol de 2022, de la Conselleria d'Educació, Cultura i Esport es va autoritzar el centre docent estranger Imagine Montessori School, codi de centre 50252457, de Paterna, per a la impartició dels següents ensenyaments del sistema educatiu britànic:  
- Des de PreNursery (20 a 36 mesos) fins a Year 6 (10 a 11 anys) per a un màxim de 310 llocs escolars per a alumnat espanyol i estranger amb validesa fins al mes de febrer de 2025.  
- Des de Year 7 (11 a 12 anys) a Year 9 (13 a 14 anys) per a un màxim de 50 llocs escolars per a alumnat espanyol i estranger amb validesa fins al mes de febrer de 2023.  
Segon. Amb data 1 de juny de 2023, la titularitat del centre sol·licita modificació de la seua autorització i aporta el certificat d'acreditació de l'entitat British Council, amb validesa fins a maig de 2024, per als següents ensenyaments del sistema educatiu britànic.  
- Des de Year 7 (11 a 12 anys) fins a Year 11 (15 a 16 anys) per a un màxim de 120 llocs escolars per a alumnat espanyol i estranger.  
A aquests antecedents de fet li són aplicable els següents  
  
Fonaments de dret  
Primer. Vista la proposta del director general de centres docents i de conformitat amb aquesta i en l'exercici de les atribucions conferides per l'article 28 de la Llei 5/1983, de 30 de desembre, del Consell; l'article 7 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport; l'Ordre 9/2021, de 7 de maig, de la Conselleria d'Educació, Cultura i Esport del seu desenvolupament, i en virtut de la delegació establida en la Resolució de 13 d'abril de 2022, l'òrgan competent per a dictar aquesta resolució és el secretari autonòmic d'Educació i Formació Professional.  
Segon. Amb data 1 de juny de 2023, la titularitat del centre sol·licita modificació de la seua autorització per increment dels ensenyaments i dels llocs escolars, i adjunta el certificat de l'entitat British Council, amb validesa fins a maig de 2024, per a impartir els següents ensenyaments:  
- Des de Year 7 (11 a 12 anys) fins a Year 11 (15 a 16 anys) per a un màxim de 120 llocs escolars.  
Aquesta sol·licitud està en tramitació i s'han requerit els informes que s'exigeixen en els articles 6 i 12 del Reial decret 806/1993, de 28 de maig, de règim de centres docents estrangers a Espanya.  
No obstant això, atés que el certificat de l'entitat British Council, aportat per la titularitat del centre, actualitza la vigència dels ensenyaments i llocs escolars ja autoritzats per la Resolució de 28 de juliol de 2022, és procedent dictar resolució d'actualització, fins a maig de 2024, mentre se substancia el procediment de modificació per ampliació d'ensenyaments i llocs escolars.  
Vistos els antecedents de fet i els fonaments de dret, resolc:  
  
  
Primer  
Actualitzar la vigència de l'autorització del centre docent estranger que a continuació s'indica i la seua configuració queda de la següent manera:  
Codi de centre: 52935039.  
Denominació genèrica del centre: centre docent privat estranger.  
  
Denominació específica del centre: Imagine Montessori School.  
Titularitat Zubi Education, SL.  
Domicili: carrer Melissa, 46.  
Localitat: Paterna (46987).  
Província: València.  
Ensenyaments i capacitat màxima:  
- Des de PreNursery (20 a 36 mesos) fins a Year 6 (10 a 11 anys) per a un màxim de 310 llocs escolars per a alumnat espanyol i estranger amb validesa fins a febrer de 2025.  
- Des de Year 7 (11 a 12 anys) a Year 9 (13 a 14 anys), per a un màxim de 50 llocs escolars per a alumnat espanyol i estranger amb validesa fins a maig de 2024.  
  
Segon  
Aquesta resolució queda condicionada a l'aportació puntual a aquesta administració, per part de la titularitat del centre, dels certificats actualitzats de l'entitat British Council abans de la finalització de la seua vigència. En cas contrari, es podrà procedir, d'ofici, a la revocació de l'autorització d'obertura i funcionament.  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu dins dels terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes comptador des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació.  
Per a les persones interessades que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 23 de juny de 2023.- El secretari autonòmic d'Educació i Formació Professional: Miguel Soler Gracia.